CELEX: 22021D2218
Language: bg
Date: 2021-10-07 00:00:00
Title: Решение № 2/2021 на Комитета по търговия, създаден с Временното споразумение за партньорство между Европейската общност, от една страна, и държавите от Тихоокеанския басейн, от друга страна от 7 октомври 2021 година за изменение на Споразумението, за да се вземе предвид присъединяването на Независимата държава Самоа и на Соломоновите острови [2021/2218]

14.12.2021   
               
               
                  BG
               
               
                  Официален вестник на Европейския съюз
               
               
                  L 447/20
               
            
         РЕШЕНИЕ № 2/2021 НА КОМИТЕТА ПО ТЪРГОВИЯ, СЪЗДАДЕН С ВРЕМЕННОТО СПОРАЗУМЕНИЕ ЗА ПАРТНЬОРСТВО МЕЖДУ ЕВРОПЕЙСКАТА ОБЩНОСТ, ОТ ЕДНА СТРАНА, И ДЪРЖАВИТЕ ОТ ТИХООКЕАНСКИЯ БАСЕЙН, ОТ ДРУГА СТРАНА
         от 7 октомври 2021 година
         за изменение на Споразумението, за да се вземе предвид присъединяването на Независимата държава Самоа и на Соломоновите острови [2021/2218]
         КОМИТЕТЪТ ПО ТЪРГОВИЯ,
         като взе предвид Временното споразумение за партньорство между Европейската общност, от една страна, и държавите от Тихоокеанския басейн, от друга страна (1) („Споразумението“), подписано в Лондон на 30 юли 2009 г., и по-специално членове 13 и 68 от него,
         като има предвид, че:
         
                     (1)
                  
                  
                     На 5 февруари и 4 юни 2018 г. съответно Независимата държава Самоа (Самоа) и Соломоновите острови подадоха до договарящите страни своите искания за присъединяване, придружени от предложения за достъп до пазара в съответствие с член ХХIV от ГАТТ от 1994 г. Самоа и Соломоновите острови се присъединиха към Споразумението съответно на 21 декември 2018 г. и 7 май 2020 г. и го прилагат временно съответно от 31 декември 2018 г. и 17 май 2020 г.
                  
               
                     (2)
                  
                  
                     В член 68 от Споразумението се предвижда, че Комитетът по търговия разглежда всички въпроси, необходими за прилагането му.
                  
               
                     (3)
                  
                  
                     По време на седмото си заседание, проведено на 3 — 4 октомври 2019 г., Комитетът по търговия прие препоръка към страните по Споразумението, в която, наред с друго, се препоръчва то да бъде изменено с цел да бъде взето предвид присъединяването на Самоа и бъдещите присъединявания на други тихоокеански островни държави.
                  
               
                     (4)
                  
                  
                     Необходимо е да се измени приложение II към Споразумението, за да се добавят предложенията за достъп до пазара на Самоа и на Соломоновите острови към посоченото приложение.
                  
               
                     (5)
                  
                  
                     В член 13 от Споразумението се предвижда че при наличие на съгласие Комитетът по търговия може да измени приложение II по начин, който сметне за целесъобразен,
                  
               ПРИЕ НАСТОЯЩОТО РЕШЕНИЕ:
         
            Член 1
            Текстът на договорените предложения за достъп до пазара на Независимата държава Самоа и на Соломоновите острови, посочен в приложението към настоящото решение, се добавя в приложение II към Споразумението.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел, Порт Морсби, Сува, Апия и Хониара, на 7 октомври 2021 година.
            
               За Комитета по търговията между ЕС и държавите от Тихоокеанския басейн
            
            
               
                  От името на Съюза
               
               Cristina MIRANDA GOZALVEZ
            
            
               
                  От името на държавите от Тихоокеанския басейн
               
               Richard YAKAM
               Shaheen ALI
               Peseta NOUMEA SIMI
               Barrett SALATO
            
         
         
            (1)  ОВ L 272, 16.10.2009 г., стр. 2.
      
      
         
            ПРИЛОЖЕНИЕ
            МИТА, ПРИЛОЖИМИ КЪМ ВНОСА В НЕЗАВИСИМАТА ДЪРЖАВА САМОА (ОВ L 333, 28.12.2018 г., стр. 3)
            https://eur-lex.europa.eu/legal-content/BG/TXT/PDF/?uri=CELEX:32018D1908&from=BG
            МИТА, ПРИЛОЖИМИ КЪМ ВНОСА В СОЛОМОНОВИТЕ ОСТРОВИ (ОВ L 85, 20.3.2020 г., стр. 3)
            https://eur-lex.europa.eu/legal-content/BG/TXT/PDF/?uri=CELEX:32020D0409&from=BG